Kære masters

2020 har ind til nu været et meget frustrerende år for atletikudøvere. Der er først rigtig fra 8. juni kommet lidt gang i atletikken igen. Træningen har været i gang et stykke tid, men der har ikke været konkurrencer for masters.

På løbefronten har det været en stor succes med virtuelle løb, og jeg kan nu fortælle, at der er ved at blive arrangeret ***World Wide Virtual Masters Challenge 2020*** også med øvelser, som gennemføres som baneatletik. Se link til hjemmesiden: <https://www.mastersrankings.com/2020-worldwide-virtual-masters-challenge/>

Du vælger - ude i det gule felt i højre side af skærmbilledet - om du vil have siderne oversat til dansk.

World Masters Rankings v/ John Seto, Guy Dirkin og Gottfried Gassenbauer fra Østrig, har udtænkt dette initiativ, som har støtte fra både WMAs og EMAs præsident. Masterkomitéen vil gerne støtte dette initiativ og opfordre alle klubber til at deltage med et eller flere stævner for masters i den angivne sommerperiode.

Kort fortalt: Find en stævneansvarlig i din klub og planlæg et klubstævne. Anmeld og opret stævnet til DAF, som *regionalt masterstævne (WWVMC2020),* så hurtigt som muligt med en tilmeldingsfrist IKKE senere end den 5.7. 2020.

**Stævnet skal være oprettet og godkendt af DAF senest den 5.7., så deltagerne kan nå at tilmelde sig til øvelserne i klubstævnet inden de senest den 15.7. skal tilmelde sig med øvelserne til WORLD WIDE VIRTUAL MASTERS CHALLENGE 2020.** Du inviterer masters fra din klub og eventuelle naboklubber. Deltagelse koster 2 Euro pr. øvelse, som afkrydses i tilmeldingsformularen til World masters Rankings. Beløbet indbetaler atleten til stævnelederen, som i projektet er kaldt: regionale kaptajn, som sender beløbet for alle deltagere videre til Knud Høyer, som er national kaptajn for Danmark. Han sørger for indbetalingen til World masters Rankings.

Betingelserne for deltagelse er:

* Stævnet skal afvikles i perioden 18. juli til 2. august
* Der skal være en stævneansvarlig for stævnet (regional kaptajn)
* Stævnet anmeldes til Dansk Atletik, så resultaterne bliver officielle (det er ikke et krav i andre lande)
* Hver atlet kan kun anmelde et resultat pr. øvelse, men må gerne gennemføre flere konkurrencer i samme øvelse i perioden
* Der kan konkurreres i følgende øvelser:
* *Løb: 100m, 200m, 400m, 800m, 1500m, 5000m, 10.000m, 10 K landevej*
* *hæk: (80, 100, 110) m, (200, 300, 400) m, forhindringsløb og ½ maraton*
* *Spring: højde, stang, længde og 3-spring*
* *Kast: kugle, diskos, hammer spyd vægtkast og kastemangekamp*
* *Mangekamp: 7-kamp, 10-kamp*
* *Gang: 5000 m på bane og 10k og 20 k på landevej*
* Alderskategorien er den internationale: din alder på første konkurrencedag den 18. juli placerer dig i din aldersgruppe fra 35++.
* Man kan deltage i så mange forskellige øvelser man vil
* Tilmelding og dermed valg af øvelser og øvrig registrering til World masters Rankings er startet den 3. juni og slutter 15. juli. Se link til hjemmesiden for registrering af deltagere: <https://www.mastersrankings.com/2020-worldwide-virtual-masters-challenge/submissions/>
* Det er deltagerne selv, der registrerer sig på hjemmesiden og underskriver for afkald og frigivelse.
* Hvis man deltager i flere stævner med den samme øvelse, skal man på forhånd have besluttet, hvilket stævne der tæller på verdensranglisten. Da stævnerne er anmeldt til DAF, tæller de selvfølgelig alle med i Statletik i Danmark
* Umiddelbart efter stævnet indsendes resultatlisten ved at udfylde det excel-skema, som klubben/den stævneansvarlige modtager fra mig, når stævnet er godkendt. Resultatlisten indsendes til DAF og til World masters Rankings, og så kan man se den samlede stilling for øvelserne i hver aldersklasse fra hele verden i perioden 18. juli til 2. august
* Resultaterne skal være tastet ind senest den 4. august kl. 24:00 for at komme med i WWVMC2020.

Som du kan se af de mange (-) og ??, så er det ikke alt i konceptet, der er helt på plads og afklaret. Men hvis du og din klub allerede nu er interesseret i at deltage i udfordringen, så send en mail til mig på [knudhoeyer@gmail.com](mailto:knudhoeyer@gmail.com), så Master Komité får et overblik over, hvor mange stævner der vil blive oprettet inden den 5.7.

Vi kommer med yderligere informationer her på facebook, og diskuterer de praktiske problemer med de regionale kaptajner/klubansvarlige, når der opstår behov.

Knud Høyer

Formand for Master Komité